CELEX: 22006D0111
Language: sk
Date: 2005-11-22 00:00:00
Title: 2006/111/ES: Rozhodnutie Rady ministrov AKT–ES č. 6/2005 z  22. novembra 2005  o použití zostávajúcich 482 miliónov EUR z podmienenej sumy vo výške 1 miliardy EUR v rámci 9. ERF na spoluprácu s krajinami AKT

18.2.2006   
            
            
               SK
            
            
               Úradný vestník Európskej únie
            
            
               L 48/19
            
         
      ROZHODNUTIE RADY MINISTROV AKT–ES č. 6/2005
   z 22. novembra 2005
   o použití zostávajúcich 482 miliónov EUR z podmienenej sumy vo výške 1 miliardy EUR v rámci 9. ERF na spoluprácu s krajinami AKT
   (2006/111/ES)
   RADA MINISTROV AKT – ES,
   so zreteľom na Dohodu o partnerstve krajín AKT – ES podpísanú 23. júna 2000 v Cotonou, a najmä na ods. 8 jej prílohy I,
   keďže:
   
               (1)
            
            
               V súlade s Vyhlásením XVIII k Dohode o partnerstve krajín AKT – ES bolo z celkovej sumy vo výške 13,5 miliardy EUR 9. Európskeho rozvojového fondu (ERF) pre krajiny AKT len 12,5 miliardy EUR uvoľnených po nadobudnutí platnosti finančného protokolu 1. apríla 2003.
            
         
               (2)
            
            
               Rada rozhodla, že vo svetle výsledkov strednodobých preskúmaní stratégií krajín a preskúmania výkonnosti ERF, by mala Rada rozhodnúť do konca roku 2005 o mobilizácii druhej dotácie vo výške 250 miliónov EUR pre vodný fond a o použití zostávajúcich 500 miliónov EUR podmienenej sumy vo výške 1 miliardy EUR na účely, ktoré budú dohodnuté.
            
         
               (3)
            
            
               Deviaty ERF, vrátane zostatkov prevedených z predchádzajúcich ERF, bude do konca roka 2007 plne viazaný bez toho, aby bolo Spoločenstvu umožnené plne splniť svoje medzinárodné záväzky a reagovať na nové medzinárodné iniciatívy.
            
         
               (4)
            
            
               Pre celkovú sumu vo výške 482 miliónov EUR sa zrealizoval výber návrhov na základe povinností vyplývajúcich z Dohody o partnerstve krajín AKT – ES a na základe doposiaľ nesplnených spoločných záväzkov AKT – ES na medzinárodnej scéne, berúc do úvahy zásady naliehavosti a zamerania sa na chudobu, sústredenie pomoci a kapacitu absorpcie.
            
         
               (5)
            
            
               Podľa existujúcich predpísaných implementačných postupov Centra pre rozvoj podnikania (CDE) a Technického centra pre spoluprácu v oblasti poľnohospodárstva a vidieka (CTA) sú ročné rozpočtové potreby odhadované vo výške 18 miliónov EUR a 14 miliónov EUR v uvedenom poradí. Preto sa navrhuje vyhradiť 32 miliónov EUR z balíčka na dlhodobý rozvoj zo zostávajúcej podmienenej sumy vo výške 1 miliardy EUR v zdrojoch, aby sa krylo fungovanie CDE a CTA počas roka 2006 v súlade s prílohami I a III k Dohode o partnerstve krajín AKT – ES.
            
         
               (6)
            
            
               Berúc do úvahy vysoké očakávania vygenerované začatím európskej iniciatívy v oblasti energetiky, rozhodujúci príspevok energie na dosiahnutie rozvojových cieľov nového milénia a kľúčový význam sprístupnenia cenovo priaznivých a životné prostredie nezaťažujúcich energetických služieb pre chudobných sa navrhuje, aby bol navrhovaný energetický nástroj AKT/EÚ financovaný indikatívnou sumou vo výške 220 miliónov EUR z podmienených zostatkov, a aby bola celá táto suma prevedená na balíček v rámci krajín AKT na daný účel.
            
         
               (7)
            
            
               S cieľom prispieť k zníženiu citlivosti prijímajúcich krajín AKT na fluktuácie cien základných produktov sa navrhuje vyčleniť indikatívnu sumu vo výške 25 miliónov EUR zo zvyšného zostatku podmienenej sumy vo výške 1 miliardy EUR na medzinárodný finančný nástroj pre riadenie komoditného rizika v súlade s článkom 68 ods. 5 Dohody o partnerstve krajín AKT – ES a previesť celú sumu na balíček v rámci krajín AKT na daný účel.
            
         
               (8)
            
            
               Preto sa navrhuje vyčleniť indikatívnu sumu vo výške 30 miliónov EUR zo zvyšného zostatku podmienenej sumy vo výške 1 miliardy EUR, aby sa prispelo na prvotnú fázu programu budovania kapacít s cieľom pomôcť krajinám AKT prispôsobiť sa novým sanitárnym a fytosanitárnym pravidlám Spoločenstva a previesť celú sumu na balíček v rámci krajín AKT na daný účel.
            
         
               (9)
            
            
               Aby sa prispelo na panafrický podporný program, navrhuje sa vyčleniť indikatívnu sumu vo výške 50 miliónov EUR zo zvyšného zostatku podmienenej sumy vo výške 1 miliardy EUR a previesť danú sumu na balíček v rámci krajín AKT na daný účel.
            
         
               (10)
            
            
               Urýchlená finančná iniciatíva „Vzdelávanie pre všetkých“ sa primárne spolieha na existujúce mechanizmy financovania v partnerských krajinách. Keďže sa ukázalo, že je nemožné poskytovať podporu urýchlenej iniciatíve systematickým spôsobom prostredníctvom národného strednodobého preskúmania za rok 2004, navrhuje sa, aby bola indikatívna suma vo výške 63 miliónov EUR venovaná na urýchlenú iniciatívu zo zvyšných zostatkov podmienenej sumy vo výške 1 miliardy EUR, a aby bola daná suma prevedená na tento účel v rámci AKT.
            
         
               (11)
            
            
               Zohľadňujúc dohodu dosiahnutú v rámci Rady ministrov AKT – ES 24. júna 2005, navrhuje sa použiť 62 miliónov EUR na Svetový fond boja proti HIV/AIDS, tuberkulóze a malárii,
            
         ROZHODLA TAKTO:
   Článok 1
   Suma vo výške 482 miliónov EUR z podmienenej sumy vo výške 1 miliardy EUR v rámci 9. Európskeho rozvojového fondu bude distribuovaná nasledovne:
   
               a)
            
            
               352 miliónov EUR na balíček na podporu dlhodobého rozvoja uvedený v odseku 3 písm. a) finančného protokolu;
            
         
               b)
            
            
               48 miliónov EUR na balíček na regionálnu spoluprácu a integráciu uvedený v odseku 3 písm. b) finančného protokolu;
            
         
               c)
            
            
               82 miliónov EUR na investičný nástroj uvedený v odseku 3 písm. c) finančného protokolu.
            
         Suma sa pridelí v súlade s článkom 2 tohto rozhodnutia tak, že sa suma 320 miliónov EUR z balíčka na podporu dlhodobého rozvoja a suma 82 miliónov EUR z investičného nástroja prevedú do balíčka na regionálnu spoluprácu a integráciu v krajinách AKT.
   Článok 2
   Suma vo výške 482 miliónov EUR prispeje k financovaniu nasledovných činností:
   
               a)
            
            
               až do výšky 220 miliónov EUR na európsku iniciatívu v oblasti energetiky;
            
         
               b)
            
            
               až do výšky 25 miliónov EUR na príspevok na medzinárodný finančný nástroj pre riadenie komoditného rizika v prospech krajín AKT;
            
         
               c)
            
            
               indikatívna suma vo výške 30 miliónov EUR na pomoc krajinám AKT pri prispôsobovaní sa novým sanitárnym a fytosanitárnym pravidlám Spoločenstva;
            
         
               d)
            
            
               až do výšky 50 miliónov EUR na posilnenie Africkej únie pri vykonávaní jej panafrického mandátu;
            
         
               e)
            
            
               indikatívna suma vo výške 63 miliónov EUR ako príspevok na urýchlenú iniciatívu „Vzdelávanie pre všetkých“;
            
         
               f)
            
            
               až do výšky 62 miliónov EUR na príspevok do Svetového fondu boja proti HIV/AIDS, tuberkulóze a malárii;
            
         
               g)
            
            
               32 miliónov EUR z balíčka na podporu dlhodobého rozvoja uvedeného v odseku 3 písm. a) bodoch i) a ii) finančného protokolu je použitých na financovanie rozpočtu Centra pre rozvoj podnikania (CDE) a Centra pre rozvoj poľnohospodárstva (CTA).
            
         Článok 3
   Toto rozhodnutie nadobúda účinnosť dňom jeho prijatia.
   
      V Bruseli 22. novembra 2005
      
         
            Za Radu ministrov AKT – ES
         
         
            predseda
         
         A. JOHNSON